jkorsvik/nowiki_second_scrape_merged huggingface dataset:
McDonnell Aircraft Corporation

McDonnell Aircraft Corporation var en amerikansk flyprodusent, med base nær St. Louis, Missouri. Det ble grunnlagt i 1939 av James Smith McDonnell og slått sammen med Douglas Aircraft Company i 1967. Det nye selskapet fikk navnet McDonnell Douglas. Senere ble McDonnell Douglas kjøpt opp av Boeing. 
Andre verdenskrig var en avgjørende faktor til at firmaet vokste fra 15 ansatte i 1939 til 5 000 ved slutten av krigen. Selskapet produserte flere typer fly og flydeler.


== Utvalg av McDonnell-produkter ==
McDonnell XP-67
FH Phantom
F2H Banshee
XF-85 Goblin
XF-88 Voodoo
F3H Demon
F-101 Voodoo
F4H Phantom II
Mercury (romkapsel)
Gemini (romkapsel)


== Eksterne lenker ==
The McDonnell Aircraft Corporation – Historie om selskapet (engelsk)
Boeing.com – Biografi om James Smith McDonnell (engelsk)
Fylkesvei 834

Fylkesvei 834 (Fv834) går mellom Fjær og sentrum i Bodø. Veien er 37,9 km lang. I tillegg kommer fergestrekningen Festvåg-Misten med en lengde på 2,04 km.Før 1. januar 2010 var veien riksvei, etter at regionsreformen trådte i kraft har den status som fylkesvei. Mai 2011 ble en oppgradering av fergeforbindelsen påbegynt. Disse ble avsluttet høsten 2012, slik at forbindelsen kan betjenes av større ferger. To servicebygg har også blitt tatt i bruk.


== Kommuner og knutepunkter ==

 BodøKjerringøyveien 

Midnattssolveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv834
(no) Statens vegvesen – trafikkmeldingerFergeruter Festvåg-Misten
Steve Harley & Cockney Rebel

Steve Harley & Cockney Rebel er Steve Harleys band som ble grunnlagt i 1972. Det har hatt mange forskjellige medlemmer.


== Medlemmer av Cockney Rebel Band ==
John Crocker – fiolin / mandolin / gitar – 1972-1974
Paul Avron Jeffreys – født 13. februar 1952 – bass – 1973-1974 – døde 21. desember 1988 i flyulykken over Lockerbie
Milton Reame-James – tangenter – 1973-1974
Stuart Elliot – trommer – 1973-1977, 2006
Jim Cregan – født 9. mars 1946 i Yeovil, Somerset – gitar – 1975-1977
Duncan MacKay – født 2. juli 1950, i Leeds, Yorkshire – tangenter – 1975-1977
George Ford – bass – 1975-1977


== Eksterne lenker ==
(en) Offisielt nettsted 
(en) Steve Harley & Cockney Rebel – kategori av bilder, video eller lyd på Commons 
(en) Steve Harley & Cockney Rebel på Discogs 
(en) Steve Harley & Cockney Rebel på Discogs 
(en) Steve Harley & Cockney Rebel på MusicBrainz 
(en) Steve Harley & Cockney Rebel på Spotify 
(en) Steve Harley & Cockney Rebel på Songkick 
(en) Steve Harley & Cockney Rebel på Last.fm 
(en) Steve Harley & Cockney Rebel på AllMusic
Sirenomeli

Sirenomeli, også kalt havfruesyndrom, er en medfødt tilstand som skyldes en celledelingsfeil, hvor det visuelle særtrekket er manglende kjønnsorgan og at bena er sammenvokst fra hoftene og ned. Sirenomeli kan kun oppdages ved ultralyd, er ikke arvelig og den genetiske koden er ikke kjent. Tilstanden er sammensatt og barna har som regel et komplisert diagnosebilde ofte med flere dødelige elementer blant annet redusert/manglende nyrefunksjon, svakt utviklede lunger og forandringer i hjerne/hjernebark. De få på verdensbasis som har overlevd første levemåned har alle hatt minst en fungerende nyre. Diagnosen er meget sjelden. I Norge fødes ett sirenomelibarn hvert 4-5 år. 


== Eksterne lenker ==
Se så glad! «Havfrue»-opererte Milagros (1) i god form - VGnetts artikkel om Milagros Cerron
Kamaksel

Kamakselen på en bensinmotor åpner og lukker ventilene på motoren. Dette gjøres for å ta inn luft/bensin og blåse ut eksos. Kamakselen er som regel forbundet med veivakselen med en registerreim.
Tradisjonelt har man i en 4-sylindret motor én inntaksventil og én utblåsventil per sylinder, tilsammen 8 ventiler. I mange nyere motorer har man 16 ventiler. En 16V motor har to kamaksler; en til inntaksventilene og en til utblåsventilene. Grunnen til at man bruker fire ventiler for hver sylinder er at motoren skal puste lettere. Ventilene åpnes samtidig; grunnen til at det brukes doble kamakseler er at det ikke er nok plass til alle ventilløfterne på en enkel aksel.
Man kan se kamakselen ved å skru av toppdekselet på motoren. Disse er gjenstand for utbytting ved trimming av motoren, da kamakselens profil har mye å si for hvordan motoren yter ved høye turtall.
Østerøya

Østerøya er en halvøy i Sandefjord kommune. Den avgrenses i vest av Mefjorden og i øst av Tønsbergfjorden. Sjømerket Tønsberg tønne ligger ytterst på halvøya.
På sydspissen av halvøya ligger Yxney, et turområde med bade- og fiskeplasser. Her ligger også Strandvika naturreservat. Dette er en «svartor-sumpskog» som er en sjelden og artsrik biotop. Her finnes store mengder ramsløk, sverdlilje og orkideen vårmarihånd.


== Historie ==
Østerøya og nabohalvøya Vesterøya var tidligere ekte øyer, slik at det på 800-tallet var mulig å seile innaskjærs mellom Sandefjord og Tønsbergfjorden. Øyene het da Yxney og Veløy. Østerøya var befestet under siste verdenskrig.


== Annet ==
Spillefilmen Hodet over vannet, regissert av Nils Gaup, ble spilt inn på sydspissen av Østerøya.


== Strender ==
Skjellvika
Flautangen
Nordre Trubervika
Strandvika
Ertsvika


== Referanser ==
Vesterøya

Vesterøya er en halvøy utenfor Sandefjord. Den avgrenses i vest av Sandefjordsfjorden og i øst av Mefjorden. Vesterøya består av boligområder, industri og friområder. 


== Historie ==
Vesterøya og nabohalvøya Østerøya var tidligere ekte øyer, slik at det på 800-tallet var mulig å seile innaskjærs mellom Sandefjord og Tønsbergfjorden.
Under den tyske okkupasjonen av Norge under andre verdenskrig ble Folehavna fort anlagt ytterst på øya. Deler av anlegget ble overtatt av Kystartilleriet, men den militære aktiviteten ble lagt ned i 1993. Området er i dag et friområde.


== Strender ==
Asnes
Tangen
Sjøbakken
Langeby
Albertstranda (østre Langeby)
Vøra
Fruvika
Grubesand
Briskebakken
Folehavna
Langestrand
Ormestadvika
Veivaksel

Veivaksel i en stempelmotor finnes under sylindrene og er koblet til stemplene ved hjelp av råder. Når stemplene går opp og ned i såkalte takter, går veivakselen rundt. Veivakselen er i de fleste motorer i den ene enden koblet til en girkasse via en clutch, og har flere reimhjul i den andre enden som driver kamakselen, vannpumpa, dynamoen, eventuelt vifte, klimaanlegg, kompressor og så videre.
Veivakselen går rundt i glidelagere, og er avhengig av å bli smurt kontinuerlig. 
På en 4-takts motor vil motorens oljepumpe pumpe olje ut av små smørehull i glidelagrene. Dersom motoren blir startet uten olje eller med for lite oljetrykk, er disse lagrene gjerne det første som ryker. Veivakselen kan sees ved å skru av motorens bunnpanne.
På en 2-takts motor holdes lagrene vedlike av smørende egenskaper i damp eller partikler fra drivstoffet som kommer i kontakt med veivakselen. 2-takts bensinmotorer bruker derfor oljeblandet bensin.
I en dampmaskin er lagrene gjerne smørbare med fett-nipler.


== Litteratur ==
Paulsen, Helge (1982). Praktisk bilmotorlære. KA skolen. s. 12.
Sandefjordsfjorden

Sandefjordsfjorden er en omtrent 9 km lang fjord i Sandefjord kommune. Den ligger vest for Vesterøya. Innerst i fjorden ligger byen Sandefjord. 
Innløpet til fjorden er mellom Holtskjæra i øst og Kjerringholmene i vest, og i den ytre delen av fjorden grenser den til Larvik kommune i vest. 
Av viker og bukter i fjorden finner man Folehavna, Håkarvika, Rørvika, Slottsvika og Korsvika. 
I 2006 var det en diskusjon i byen om man skulle kutte ned navnet til bare «Sandefjorden» da en politiker synes det ble litt «smør på flesk» med Sandefjordsfjorden. Men det ble ikke byttet navn så fjorden har ennå sitt opprinnelige navn.
Mefjorden (Sandefjord)

Mefjorden er en fjord i Sandefjord kommune i Vestfold. Den ligger mellom Østerøya og Vesterøya.Mefjorden har en rekke mindre holmer og skjær, og er et populært område for båtfolk om sommeren. Mye av kystlinjen består av hytter som strekker seg helt ned i vannkanten. Flere av holmene har også hytter, blant annet Grindholmen, Storholmen og Brattholmen.


== Referanser ==
Post mortem

Post mortem (av latin: etter døden, tidvis forkortet p.m.) er en betegnelse som har fem hovedbruksområder:

Juridisk oppreisning for en feilaktig strafferettslig domsavgjørelse. Frikjennelse post mortem (renvasking av en avdøds rykte).
Tildeling av utmerkelse. I forbindelse med utdeling av utmerkelse post mortem, betyr det i praksis at medaljen overrekkes den dødes nærmeste familie/slekt.
I forbindelse med rettsmedisinske undersøkelser: Skader på offeret som har skjedd etter offerets død.
Alminnelig kortform av post mortem-undersøkelse, likskue eller obduksjon (autopsi).
Undersøkelse av slaktedyr etter de er avlivet som en del av kjøttkontroll.Innen medisin og kriminologi er også det latinske uttrykket «ante mortem» (før døden) benyttet.


== Se også ==
Post mortem (1990), en kriminalroman skrevet av Patricia Cornwell
Post Mortem: Ingen dør på Skarnes, norsk TV-serie fra 2021
Posthum


== Referanser ==
Råde (motordel)

Råde (fra engelsk: rod) eller veivstang er koblingen mellom et stempel og veivakselen i en stempelmotor. Det er en råde for hvert stempel.
Dersom en råde knekker slår den mest sannsynlig hull i motorblokka, og motoren er ødelagt. 
En råde kan man få i forskjellige lengder som da igjen er knyttet til kompresjon.


== Rådelager ==

Rådelageret er et lager som består av to halvsirkelformede lagerskåler plassert der råden er festet på veiva på veivakselen.
Når motoren startes og oljetrykket stabiliserer seg, sprøytes det olje under trykk inn i rådelagrene, og veiva hviler direkte på en film av olje og er ikke i kontakt med rådelageret i det hele tatt. Rådelagrene slites mer når motoren går på høyt turtall. Er rådelagrene utslitt, holdes ikke oljefilmen som sprøytes inn der permanent, da veivas slående bevegelser banker oljefilmen vekk, og rådelagrene slites, siden veiva  banker direkte mot lagrene, uten filmens beskyttelse, samtidig som at veiva også slites litt etter litt for hver omdreining, og det kan slites spor i veiva. Når veiva slites og slår mot rådelagrene høres en jevn bankende lyd i motoren. Dette kalles rådebank.


== Referanser ==


== Litteratur ==
Paulsen, Helge (1982). Praktisk bilmotorlære. KA skolen. s. 12. 


== Eksterne lenker ==
(en) connecting rods – kategori av bilder, video eller lyd på Commons
He Zizhen

He Zizhen (forenklet kinesisk: 贺子珍; tradisjonell kinesisk: 賀子珍; pinyin: Hè Zǐzhēn, født i september 1910 i Yunshan i Jiangxi i Kina, død 19. april 1984) var Mao Zedongs tredje hustru, fra mai 1928 til 1939.  
Hun ble med i den kommunistiske ungdomsliga i 1925. Etter at hun ble ferdig med skolegangen ble hun medlem av Det kinesiske kommunistparti i  1926. 
He Zizhen ble introdusert for Mao Zedong i Jinggangshan av Yuan Wencai, en klassekamerat av hennes eldre bror, våren 1928. I 1937 ble hun sendt til Sovjetunionen for legebehandling, og vendte ikke tilbake til Kina før i 1948.  Høsten 1949 ble hun leder for Zhejiangs kvinneforbund.
He Zizhen fikk tre døtre og tre sønner med Mao Zedong, men med unntak av datteren Li Min døde de alle unge, eller ble skilt fra familien under «den lange marsjen».


== Referanser ==


== Litteratur ==
Lily Xiao Hong Lee, Sue Wiles: Women of the Long March, Allen & Unwin Pty., Limited (Australia) (March 2000), ISBN 1-864-48569-8
Rebecca Karl: Mao Zedong and China in the Twentieth-Century World. (2010). Durham: Duke UP. ISBN 978-0822347958
Åttende armé (USA)

Åttende armé (Eighth Army) er en armé i den amerikanske hæren, med ansvar for alle hærens styrker i Sør-Korea.
Åttende armé ble opprettet 10. juni 1944 under generalløytnant Robert Eichelberger. Forbandet tok del i mange av de store amfibiske landgangene i stillehavsområdet under annen verdenskrig. Det første oppdraget, i september 1944, var å avløse Sjette armé på Ny-Guinea, New Britain, Admiralitetsøyene og Morotai for å frigjøre denne til operasjoner på Filippinene.


== Eksterne lenker ==
(en) Offisielt nettsted 
(en) Eighth United States Army – kategori av bilder, video eller lyd på Commons
Tredje armé

Tredje armé har flere betydninger:

Tredje armé (Storbritannia)
Tredje armé (USA)
Tredje armé (Sovjet)
Tredje armé (Tyskland)
Academy of St Martin in the Fields

Academy of St Martin in the Fields (ASMF) er et engelsk kammerorkester som er kjent for å spesialisere seg på barokkmusikk og wienerklassisistisk musikk spilt på moderne instrumenter. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.
Til å begynne med var ASMF et lite strykeorkester uten dirigent. Medlemmene var musikere fra de store Londonorkestrene som spilte barokkmusikk i sommerferiene. Snart kom blåsere til, og grunnleggeren av orkesteret, Neville Marriner, tok dirigentrollen. Fra midten av 1960-tallet dominerte ASMF platemarkedet for barokkmusikk, og ble et regulært orkester med faste musikere. Fra midten av 1970-årene overtok ofte konsertmestrene Iona Brown og senere Kenneth Sillito ledelsen.
Orkesterets dominerende stilling tok slutt da det tidlig på 1980-tallet ble vanlig å oppføre musikk med tidsriktige instrumenter. Orkesteret har for tiden 63 musikere, og med enkelte tilleggsmusikere spiller det nå også romantisk musikk og samtidsmusikk. I tillegg ble det i 1975 dannet et kor som man regelmessig kan høre i et opptak fra 1992 ved tv-overføringer av UEFA Champions League.
ASMF's barokkstil var en målestokk for andre, og var lett gjenkjennelig med sin store vitalitet og poengterte rytmikk. Det lyktes dem å forene moderne instrumenter med klangidealet og spillemåten som er idiomatisk for tidlig musikk.
Med over 500 innspillinger er ASMF det mest innspilte kammerorkesteret i verden. De fikk særlig høye salgstall med soundtrackene til filmene Amadeus, Den engelske pasienten og Titanic.


== Eksterne lenker ==
(en) Offisielt nettsted 
(en) Academy of St. Martin in the Fields – kategori av bilder, video eller lyd på Commons 
(en) Academy of St Martin in the Fields på Internet Movie Database 
(en) Academy of St Martin in the Fields på Discogs 
(en) Academy of St Martin in the Fields på MusicBrainz 
(en) Academy of St Martin in the Fields på Spotify 
(en) Academy of St Martin in the Fields på Songkick 
(en) Academy of St Martin in the Fields på AllMusic 
(de) Verk av og om Academy of St Martin in the Fields i katalogen til det tyske nasjonalbiblioteket
Jon Rønningen

Jon Rønningen (født 28. november 1962 i Oslo) er en norsk tidligere olympisk mester i bryting. Han var medlem av Oslo Bryteklubb, før han gikk til Kolbotn Idrettslag.


== Karriere ==
I løpet av brytekarrieren vant han totalt ni medaljer i internasjonale mesterskap. Han vant to individuelle gullmedaljer i Sommer-OL (OL 1988 i Seoul og OL 1992 i Barcelona). Han ble også nummer fem under lekene i Los Angeles i OL 1984.
Rønningen ble verdensmester i 1985, tok VM-sølv i 1986. Han ble europamester i 1990, fikk sølv i 1988 og bronse i 1986. Han har syv nordiske mesterskap.
I NM har Rønningen tatt tittelen 12 ganger i tre ulike vektklasser: 48 kg i 1979 og 1980, 52 kg i 1981 til 1983 og 57 kg i 1985 til 1991, og har en kongepokal.
Rønningen er en av seks nordmenn som er olympisk mester to ganger i en individuell øvelse i Sommer-OL, sammen med Otto Olsen, Ole Lilloe-Olsen, Knut Holmann, Andreas Thorkildsen, Olav Tufte og Eirik Verås Larsen.
Etter VM-gullet i 1995 mottok han Morgenbladets gullmedalje. I 1988, etter OL-gullet, ble han tildelt Sportsjournalistenes statuett som årets idrettsnavn i Norge, samt Fearnleys olympiske ærespris.


== Medaljer i norske mesterskap ==


== Familie ==
Hans tre år yngre bror, Lars er Europamester fra 1988, i gresk-romersk bryting. Jon Rønningen er far til Thomas og Anders Rønningen, tvillinger som har dominert brytesporten nasjonalt på slutten av 2000-tallet.


== Referanser ==


== Kilder ==
Hode i klemme : Om å seire og å gå til grunne : En norsk bryters fortelling, Kagge forlag (2017) ISBN 9788248920359.
Profil hos Norges Bryteforbund.


== Eksterne lenker ==
(en) Jon Rønningen på Internet Movie Database 
(de) Jon Rønningen – Munzinger Sportsarchiv 
(en) Jon Rønningen – Olympedia 
(en) Jon Rønningen – Sports-Reference (OL-resultater – arkivert) 
(en) Jon Rønningen – FILA
Dysenteri

Dysenteri er en akutt diarésykdom forårsaket av bakterier eller amøber. (Infeksjon i tykktarmen forårsaket av en protozo som kalles Entamoeba histolytica, refereres ofte til som «amøbe-dysenteri».) Dysenteri spres via forurenset vann og mat, og fra menneske til menneske.
Symptomene er feber, blodig avføring, diaré og magesmerter. Dødeligheten er ofte høy. Det finnes ingen vaksiner mot dysenteri. Selv om antibiotika kurerer sykdommen, har flere typer dysenterifremkallende organismer blitt resistente.
Risikoen for dysenteri øker vesentlig der mennesker lever tett på hverandre uten tilgang til rent vann og latriner. Dysenteri forebygges på samme måte som kolera.
På norrønt het sykdommen abbindi, egentlig «kramper i endetarmen», men blodsott og utsott betegnet det samme. Nordens apostel Ansgar døde av dysenteri i 865, og Svend Tjugeskjeggs følge ble syke under et tokt til England. Sykdommen var kjent for å være ytterst smittsom, og i 1619 utstedte Christian 4. en forordning som fritok leger for å besøke dysenteripasienter.


== Referanser ==


== Eksterne lenker ==
 (en) Dysentery – kategori av bilder, video eller lyd på Commons
Katrin Apel

Katrin Apel (født 4. mai 1973 i Erfurt) er en tysk tidligere skiskytter.
Katrin Apel var opprinnelig langrennsløper, men gikk over til skiskyting etter at hun ikke klarte å kvalifisere seg til det tyske laget til OL 1994 på Lillehammer.


== Meritter ==


=== OL ===
Nagano 1998: gull på stafetten, bronse på sprinten
Salt Lake City 2002: gull på stafetten
Torino 2006: sølv på stafetten


=== VM ===
Ruhpolding 1996: gull på stafetten og i lagkonkurransen
Brezno-Osrblie 1997: gull på stafetten
Kontiolax 1999: gull på stafetten
Oslo 2000: sølv på sprinten og stafetten
Pokljuka 2001: sølv på stafetten
Oberhof 2004: sølv i fellesstart, bronse på stafetten
Hochfilzen 2005: sølv på stafettenI verdenscupen sammenlagt er hennes beste plassering en femteplass i sesongen 2001/02.


== Referanser ==


== Eksterne lenker ==
(en) Katrin Apel – kategori av bilder, video eller lyd på Commons 
(de) Katrin Apel – Munzinger Sportsarchiv 
(en) Katrin Apel – Olympedia 
(en) Katrin Apel – Sports-Reference (OL-resultater – arkivert) 
(en) Katrin Apel – FIS (langrenn) 
(en) Katrin Apel – IBU
Kirovsk

Kirovsk (russisk: Ки́ровск, før 1934 Хибиного́рск, Khibinogorsk) er en gruveby i Murmansk oblast i Russland ved foten av Khibiny-fjellene. Byen ble grunnlagt i 1929 etter oppstart av apatitt- og nefelinitt-utvinning. Byen har en filial av Det russiske vitenskapsakademi, en botanisk hage Kirovsk vennskapshage, et eget ballettensemble Kirovskballetten og et stort alpinanlegg i Khibiny-fjellene. Byen er Harstads vennskapsby.


== Referanser ==


== Eksterne lenker ==
(ru) Offisielt nettsted 
(en) Kirovsk (Murmansk Oblast) – kategori av bilder, video eller lyd på Commons 
Kirovsk: Info, News, Photos, Map Arkivert 25. oktober 2008 hos Wayback Machine.
Femte armé

Femte armé har flere betydninger:

Femte armé (Storbritannia)
Femte armé (USA)
Femte armé (Sovjet)
Femte armé (Tyrkia)
Femte armé (Tyskland)
6. divisjon (Storbritannia)

6. divisjon var en permanent regulær divisjon i den britiske hæren, opprettet for tjeneste i Krimkrigen. Den ble sendt til Frankrike 10. september 1914. Den kjempet på vestfronten under hele første verdenskrig.  Under andre verdenskrig var ikke divisjonen samlet.  Divisjonen ble gjenopprettet i 2008 med 55 personer, for å fungere som et deployerbart hovedkvarter. Foreløpig er det bestemt av hovedkvarteret skal bestå fram til 2011.
Divisjonens emblem er en hvit sirkel på svart bakgrunn.


== Eksterne lenker ==
The British Army in the Great War: The 6th Division (engelsk)
A Short History of the 6th Division in WW1 (engelsk)
Femte armé (USA)

Femte armé (Fifth Army) er en armé i den amerikanske hæren, med ansvar for opplæring og mobilisering av avdelinger i Nasjonalgarden.
Armeen ble opprettet 4. januar 1943 som et av hærens fremste forband i middelhavsområdet under annen verdenskrig. Femte armé fikk ansvar for forsvaret av Algerie og Marokko, samt planleggingen av amerikanernes deltagelse i invasjonen av det italienske fastlandet.


== Eksterne lenker ==
(en) Offisielt nettsted
III korps

III korps har flere betydninger:

III korps (Storbritannia)
III korps (USA)
III korps (USA)

III korps (III Corps) er et korps i den amerikanske hæren, med hovedkvarter på Fort Hood i Texas. Korpsets hovedelementer er 1. kavaleridivisjon, 4. infanteridivisjon og 3. panserkavaleriregiment.
III korps ble opprettet 16. mai 1918 i Frankrike og deltok i seks felttog under første verdenskrig. Det ble demobilisert 9. september 1919.
Under annen verdenskrig ble korpset remobilisert 27. juni 1944. Det kjempet gjennom Europa, først i felttoget i Nord-Frankrike, deretter i Rhinland, Ardennes-Alsace og Sentral-Europa.
Korpset ble deaktivert 10. oktober 1946, for deretter å bli remobilisert fra 1951 til 1959 før det ble permanent aktivert i 1961.
I 2004 ble korpshovedkvarteret deployert til Irak for å avløse V korps i ledelsen av de amerikanske styrkene i landet.


== Eksterne lenker ==
Artikkelen har ingen egenskaper for offisielle lenker i Wikidata
We Were Soldiers

We Were Soldiers er en amerikansk spillefilm fra 2002 som omhandler slaget om Ia Drang under Vietnamkrigen. Filmen er basert på boken We Were Soldiers Once…And Young av oberstløytnant Harold G. Moore, som ledet de amerikanske styrkene, og reporteren Joseph L. Galloway, som var til stede under slaget. Regien er ved Randall Wallace, mens Mel Gibson har hovedrollen som oberstløytnant Moore.
Filmen tar kun for seg den første halvdelen av slaget i Ia Drang, som fant sted ved landingssted «X-Ray». Etter at Moores tropper hadde forlatt landingsstedet var soldatene fra kompani C, som hadde kommet for å støtte Moores tropper, nødt til å marsjere til landingssted «Albany». Oberstløytnant Robert McDade, sjefen for disse soldatene, begikk en taktisk feil på veien da han kalte frem alle sine avdelingssjefer for å forhøre to ubevæpnede nordvietnamesiske soldater. Et bakholdsangrep gjorde at avdelingene ble skilt fra sine ledere og de amerikanske troppene led store tap.
Boken av Moore og Galloway dekker imidlertid hele slaget.


== Rolleliste ==


== Se også ==
1. kavaleridivisjon


== Eksterne lenker ==
(en) We Were Soldiers på Internet Movie Database 
(no) We Were Soldiers hos Filmfront 
(sv) We Were Soldiers i Svensk Filmdatabas 
(da) We Were Soldiers i Danmark Nationale Filminstitut 
(fr) We Were Soldiers på Allociné 
(nl) We Were Soldiers på MovieMeter 
(en) We Were Soldiers på AllMovie 
(en) We Were Soldiers på Turner Classic Movies 
(en) We Were Soldiers på Rotten Tomatoes 
(en) We Were Soldiers på Metacritic
Råde (andre betydninger)

Råde kan vise til:

Råde – kommune i Østfold
Råde (motordel) – motordel, koblingen mellom et stempel og veivakselen